钦定古今图书集成/明伦汇编/官常典/第615卷 > 房豹
## 钦定古今图书集成/明伦汇编/官常典/第615卷 > 房豹

按《北齐书循吏传》：“豹字仲干，清河人。祖法寿，《魏书》有
传。父翼宗。豹体貌魁岸，美音仪，释褐开府参军，兼行
台郎中，随慕容绍宗。绍宗自云有水厄，遂于战舰中
浴，并自投于水，冀以厌当之。豹曰：‘夫命也，在天，岂人
理所能延促。公若实有灾眚，恐非禳所能解；若其实
无，何禳之有’？绍宗笑曰：‘不能免俗，聊复尔’。未几而绍”
宗遇溺，时论以为知微。迁乐陵太守，镇以凝重，哀矜
贫弱。豹阶庭简静，圄囹空虚。郡治濒海，水味多咸苦，
豹命凿一井，遂得甘泉，遐迩以为政化所致。豹罢归
后，井味复咸。齐灭，还乡园自养。频征，辞疾终于家。